NORMALVEDTEKTER FOR FOLKEAKADEMIENE
Vedtatt på landsmøtet juni 2006

§ 1

Organisasjon
Folkeakademiet . . . . . . . . . . . . . . . . . . . . . . . . . er tilsluttet
Folkeakademiet . . . . . . . . . . . . . . . . . . . . . . . . . (distriktssammenslutning) 
og Folkeakademienes Landsforbund, og skal arbeide i samsvar med formålet i paragraf 2 i lovene til landsforbundet.

§ 2

Virksomhet
Virksomheten til akademiet skal gi den enkelte anledning til å delta i et rikere kulturliv.
Aktivitetene kan være:
a. Foredragsvirksomhet, konserter, utstillinger, film- og kulturkvelder og programmer om kunst, litteratur, teater m.m.,
b. Få i gang og støtte kurs, studieringer og annen voksenopplæring.
c. Gjennom andre tiltak fremme et aktivt folkeopplysnings- og kulturarbeid.
Folkeakademiet ønsker å samarbeide med skoler, alders- og sykeinstitusjoner, andre organisasjoner og institusjoner for å nå flest mulig.

§ 3

Medlemskap
Medlemskap i akademiet har enkeltpersoner, organisasjoner og institusjoner som har betalt kontingenten. Organisasjoner og institusjoner som søker kollektivt medlemskap, må ikke ha en formålsparagraf som kommer i konflikt med § 2 i landsforbundets vedtekter. Politiske partier kan ikke være medlem av akademiet.
Styret i det lokale akademiet skal godkjenne søknader om kollektivt medlemskap. Dersom en er i tvil, legges søknaden om medlemskap fram for styret i Folkeakademienes Landsforbund.
Kontingenten fastsettes av årsmøtet og inkluderer tidsskriftet Nøkkelen.

§ 4

Årsmøtet
Årsmøtet er akademiets høyeste myndighet. Det holdes 1 gang i året og kunngjøres minst 4 uker i forveien. Sakspapir skal sendes ut/være tilgjengelig for medlemmene minst 2 uker i forveien.

Saksliste for årsmøtet:
a.  Konstituering
b.  Årsmelding 
c.  Regnskap med revisormelding
d.  Arbeidsprogram
e.  Budsjett for inneværende år og fastsettelse av kontingent for kommende år
f.   Innkomne saker og andre saker styret legger frem
Saker medlemmene vil ha behandlet, må være styret i hende senest 3 uker før møtet
g.  Valg av styre, revisor og valgkomité
h.  Valg av utsendinger til årsmøtet i distriktssammenslutningen
     Valg av utsendinger til landsmøtet i Folkeakademienes Landsforbund

Vedtak blir gjort med vanlig flertal. Styremedlemmer har fulle rettigheter på årsmøtet. Individuelle medlemmer og hvert kollektivt medlem som har betalt kontingent, har en stemme hver.
	Ekstraordinært årsmøte  kan kalles sammen av styret og skal holdes når minst 1/3 av medlemmene krever det. Innkalling til ekstraordinært årsmøte må sendes skriftlig minst 2 uker i forveien. På ekstraordinært årsmøte kan en bare behandle de sakene som er nevnt i innkallingen.

§ 5

Sammensetting og valg av styret
Styret i akademiet skal ha leder, 2 eller 4 styremedlemmer og 2 eller 3 varamedlemmer.
 	Leder velges ved særskilt valg. Styremedlemmene skal velges for 2 år om gangen. Halvparten av styremedlemmene står på valg hvert år. 
	Leder og varamedlemmer velges for 1 år. Andre verv deler styret seg i mellom. Styret er vedtaksført når minst halvdelen av medlemmene er til stede.
	Kommunen kan være representert med et rådgivende medlem i styret.

§ 6

Styrets oppgave
Styrets oppgave er å lede arbeidet i akademiet etter de retningslinjene som er fastsatt i vedtektene og vedtak på årsmøtet.
Det forbereder saker, arbeidsprogram og budsjett for årsmøtet. Det sender søknader om tilskudd, og gjennomfører de tiltak som trengs for at bestemmelsene i vedtektene blir fulgt.

§ 7

Vedtektsendringer
Forslag til endring i vedtektene må være kommet til styret minst 3 uker før årsmøtet. Vedtektsendring kan bare gjøres på et ordinært årsmøte og krever 2/3 flertal av de frammøtte medlemmene.

§ 8

Oppløsning
Akademiet kan bare løses opp på et ordinært årsmøte, og forslag om oppløsning må være kommet til styret senest 3 uker før årsmøtet. Vedtaket krever 3/4 flertall, og minst halvparten av medlemmene må være enige i det. 
Dersom akademiet blir oppløst, skal gjenstående midler styres av distriktssammenslutningen. Blir virksomheten på stedet tatt opp innen 3 år, skal midlene føres tilbake til det nye styret. Elles blir midlene å disponere av sammenslutningen til beste for folkeakademivirksomheten i distriktet.
Lokallaget er å regne som oppløst (nedlagt) når laget ikke har levert årsmelding innen fastsatt frist de 3 siste årene.

§ 9

Godkjennelse
Disse vedtektene er vedtatt på årsmøtet den . . . / . . .  -  20…. og begynner å gjelde så snart de er godkjent av Folkeakademienes Landsforbund.